སློབ་དཔོན་ཀོ་ཀ་ལི་པའི་ལོ་རྒྱུས་ནི།ཡུལ་ག་རུ་།།

རིགས་དམངས་རིགས་སུ།དེ་ཡང་རང་གི་རིགས་དང་འཚམས་པའི་ཁྱིམ་ཐབ་ཅིག་བླངས་ནས།ཁྱིམ་གྱི་འདོད་པའི་ཡོན་ཏན་གྱི་རོ་ཉམས་སུ་མྱོང་བར་བྱེད་པ་ཁོ་ན་ལས་ཐར་ལམ་དགེ་བའི་ཆོས་སོགས་དགེ་བ་ཅུང་ཟད་ཙམ་ཡང་མི་བྱེད་པར།འཇིག་རྟེན་འབའ་
ཞིག་གི་དོང་རྣ་གཏེར་ཞིང་འདུག་པའི་ཚེ།དེའི་ཆུང་མ་འདུས་བྱས་ཀྱི་ལས་སླེབས་ནས་ཤི་སྟེ་རོ་དུར་ཁྲོད་དུ་བསྐྱལ་ཡང་།རོ་བློས་མ་ཐོངས་པར་རོའི་རྩར་ངུ་ཞིང་འདུག་པ་ལ།དེའི་གམ་དུ་ལེགས་པར་རྟོགས་པའི་རྣལ་འབྱོར་པ་ཞིག་བྱོན་ནས།ཁྱིམ་བདག་
ར་ཁྲོད་ན་ཅི་བྱེད་ཀྱི་ན་འདུག་པ་ཞེས་སྨྲས་པ་དང་།ཁྱིམ་བདག་ན་རེ།འཕགས་པ་བདག་གི་སྡུག་བསྔལ་འདི་མ་གཟིགས་སམ།མིག་བཏོན་པའི་ལོང་བ།ཁྱིམ་ཐབ་དང་བྲལ་བའི་དཔལ་ཟད་པ།འཇིག་རྟེན་ན་བདག་ལས་སྡུག་པ་དང་
ཉོན་མོངས་པ་སུ་མཆིས་ཞེས་ཞུས་པས།རྣལ་འབྱོར་པ་ན་རེ།སྐྱེས་པའི་མཐའ་འཆི།འདུས་པའི་མཐའ་འབྲལ།འདུས་བྱས་ཀྱི་མཐའ་མི་རྟག་པ་སྲིད་པར་སོང་བ་ཐམས་ཅད་སྡུག་བསྔལ་བ་ཡིན་པས་འཁོར་བ་སྡུག་བསྔལ་གྱི་རང་བཞིན་ལ་
ཁྱོད་མི་སྐྱོའམ།མི་རོ་རྡོ་ལྟ་བུ་བསྲུངས་ནས་ཅི་བྱེད།དེ་བས་ཁྱོད་རང་ཆོས་གྱིས་ལ་སྡུག་བསྔལ་སྤོང་གསུང་བས་ཁྱིམ་བདག་ན་རེ།འཕགས་པ་འཁོར་བའི་རྐྱེན་འཆི་བའི་སྡུག་བསྔལ་ལས་ཐར་པའི་ཐབས་ཡོད་ན་སྩལ་དུ་གསོལ་ཞུས་པས།དེ་ལས
ཐར་བའི་ཐབས་བླ་མའི་མན་ངག་ཡོད་གསུངས་པས།དེ་བདག་ལ་གནང་བར་ཞུ་ཞེས་ཟེར་བས།དེ་ལ་རྣལ་འབྱོར་པས་དབང་བསྐུར་ཏེ་བདག་མེད་ཐིག་ལེའི་གདམས་ངག་བྱིན་པས།ཁྱིམ་བདག་ན་རེ།རོ་འདི་ཇི་ལྟར་བསྒོམ་ཞེས་ཟེར་བ་ལ།

འབྱོར་པས་ཕྱིའི་ཆུང་མའི་རྣམ་པར་རྟོག་པ་སྤངས་ལ།ནང་དུ་སེམས་ལ་བདག་མེད་པའི་ཆུང་མ་དང་།བདེ་བ་གཉིས་མེད་དུ་སྒོམས་ཤིག་བྱས་ནས།ལོ་དྲུག་བསྒོམ་དུ་བཅུག་པས་ཐ་མལ་པའི་ཆུང་མའི་རྣམ་པར་རྟོག་པ་བདེ
་དང་།སྟོང་པའི་ངང་དུ་སྟོར་ནས་དེའི་གྲིབ་མ་དག་སྟེ།བདེ་ཆེན་འོད་གསལ་གྱི་ཉམས་རྟོག་ཤར་ནས།མ་རིག་པའི་འཁྲུལ་པའི་དུག་དངས་ནས།གནས་ལུགས་ཀྱི་དོན་ཕྱིན་ཅི་མ་ལོག་པའི་དོན་མངོན་སུམ་དུ་མཐོང་སྟེ།མཆོག་ཐུན་མོང་གི་དངོས་
གྲུབ་བརྙེས་ཏེ།མཚན་ཡང་ཀོ་ཀ་ལི་པ་ཞེས་ཕྱོགས་མཚམས་ཐམས་ཅད་དུ་གྲགས་ཤིང་།ཡུལ་ག་ཌ་རུ་ཌ་ར་སྐྱེ་འགྲོ་དུ་མ་ལ་ཆོས་བཤད་ཅིང་།སེམས་ཅན་གྱི་དོན་དཔག་ཏུ་མེད་པ་མཛད་ནས་ལུས་མ་སྤངས་པར་མཁའ་སྤྱོད་དུ་གཤེགས་སོ།།ཀོ།
ཀལི་པའི་རྟོགས་བརྗོད་ནི།ཇི་ལྟར་ནམ་མཁའ་སྟོང་པ་ལ།།གཅིག་དང་གཞན་གཉིས་སྤངས་པའི་གཟུགས།།རང་སྣང་ཡེ་ཤེས་བཙུན་མོ་ནི།།དཔེ་མེད་ཐ་སྙད་ཀུན་ལས་འདས།།ཞེས་གསུངས།སློབ་དཔོན་ཀོ་ཀ་ལི་པའི་ལོ་རྒྱུས།
ངདང་རྣམ་ཐར་རྫོགས་སོ།།།།